***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ 2610278259 & 2610222350

e-mail: info@margelis.eu [www.margelis.eu](http://www.margelis.eu)

**Δ’ Χαιρετισμοί στον Μυστρά – Βυτίνα - Βαλτετσίνικο**

 **2 ΗΜΕΡΕΣ**

|  |  |
| --- | --- |
| **ΑΝΑΧΩΡΗΣΗ** | **ΕΠΙΣΤΡΟΦΗ** |
| **28/03** | **29/03** |

**1η ΗΜΕΡΑ: ΠΑΤΡΑ – ΜΥΣΤΡΑΣ – ΣΠΑΡΤΗ (Δ’ Χαιρετισμοί στον ΜΥΣΤΡΑ)**

Συγκέντρωση των εκδρομέων στη πλατεία Τριών Συμμάχων και στις 07:00 αναχώρηση μέσω Ολυμπίας Οδού – Τρίπολης για τον Μυστρά. Συνδεδεμένος άρρηκτα με την ιστορία της Βυζαντινής Αυτοκρατορίας, αφού εδώ στέφθηκε το 1448 o τελευταίος αυτοκράτορας του Βυζαντίου Κωνσταντίνος ΙΑ΄ Παλαιολόγος. Πρόκειται για ένα μοναδικό σύνολο από μνημεία φράγκικα, βυζαντινά και οθωμανικά, που διηγούνται με τη δική τους γλώσσα την ιστορία του Μυστρά. Ο αρχαιολογικός χώρος, χωρίζεται σε τρία βασικά πολεοδομικά επίπεδα: το οχυρωμένο κάστρο που βρίσκεται στην κορυφή, ενώ ακολουθούν η Πάνω και η Κάτω Χώρα. Στην εμπεριστατωμένη ξενάγηση που θα ακολουθήσει θα δούμε το Παλάτι των Δεσποτών, τα σπίτια των Λάσκαρη και του Φραγκοπούλου, το Ναό του Αγίου Δημητρίου, του Αγίου Νικολάου και την εντυπωσιακή Μονή της Παναγίας Παντάνασσας. Ελεύθερος χρόνος για γεύμα και στη συνέχεια μετάβαση και τακτοποίηση στο ξενοδοχείο στη Σπάρτη, τη πρωτεύουσα της Λακωνίας. Η Σπάρτη , γνωστή ήδη από την αρχαιότητα χάρη στο βασίλειο του Μενελάου και της ωραίας Ελένης, γεμάτη μύθους και θρύλους για την όμορφη βασίλισσα, εκτός από ιστορικά μνημεία όπως το χάλκινο άγαλμα του Λεωνίδα θα σας κερδίσει και με το φυσικό της κάλλος, περιτριγυρισμένη από τα βουνά Ταΰγετος και Πάρνωνας. Το απόγευμα μέσα σε κλίμα κατάνυξης, θα παρακολουθήσουμε την Ακολουθία της Δ΄ Στάσης των Χαιρετισμών της Παναγίας, στον Μητροπολιτικό Ναό του Αγίου Δημητρίου στον Αρχαιολογικό Χώρο του Βυζαντινού Μυστρά. Τα φωτισμένα καλντερίμια με τα λαδοφάναρα, η ατμόσφαιρα γεμάτη δέος, η συγκίνηση και μεγαλείο που παραπέμπει στο Βυζάντιο όπου πρωτοψάλθηκε ο Ακάθιστος Ύμνος στο Ναό των Βλαχερνών της Πόλης αποτελούν την εικόνα που βιώνει ο επισκέπτης την συγκεκριμένη ημέρα. Μετά το τέλος της Ακολουθίας θα επιστρέψουμε στην Σπάρτη.

**2η ΗΜΕΡΑ: ΣΠΑΡΤΗ – ΜΟΝΗ ΑΓΙΩΝ ΤΕΣΣΑΡΑΚΟΝΤΑ – ΒΕΛΤΕΤΣΙΝΙΚΟ – ΒΥΤΙΝΑ – ΠΑΤΡΑ**

Πρωινό και αναχώρηση για τη βυζαντινή Ιερά Μονή Αγίων Τεσσαράκοντα Μεγαλομαρτύρων σε μια περιοχή με σπάνιο φυσικό κάλλος. Με ιστορία που ξεκινάει ήδη από το 1305 και έχοντας πυρποληθεί τρεις φορές αποδεικνύει πως η ανθρώπινη θέληση και πίστη μπορεί να καταφέρει πολλά. Η εξωτερική της μορφή με εικόνα που παραπέμπει σε φρούριο εντυπωσιάζει και το εσωτερικό της που ξεδιπλώνει όσα πέρασαν από την μονή, την τοποθετεί ψηλά στην λίστα όσων αξίζει να επισκεφθούμε στην περιοχή. Συνεχίζουμε τη διαδρομή μας για το Βαλτετσίνικο Αρκαδίας. Είναι πανοραμικά χτισμένο με μαγευτική θέα στο όρος του Μαινάλου, σε υψόμετρο 1.100 μέτρων, περιτριγυρισμένο από καταπράσινα πεύκα και έλατα. Εκτός από το φυσικό κάλλος, ο οικισμός έχει ενδιαφέρουσα παραδοσιακή αρχιτεκτονική, με τα αρχοντικά και τα πέτρινα καλντερίμια να συνθέτουν ένα απολαυστικό τοπίο. Συνεχίζουμε το πρόγραμμα μας για την Βυτίνα. **Πασίγνωστος ορεινός τόπος διακοπών,**εδώ και πολλά χρόνια κρατά τα πρωτεία στην τουριστική κίνηση της Αρκαδίας. **Γραφική, γαλήνια, καταπράσινη**, α**πλώνεται μέσα στο Μαίναλο,**τα έλατα την οριοθετούν και την αρωματίζουν με μια ιδιαίτερη μυρωδιά και φρεσκάδα και την προικίζουν με **το σπάνιο κλίμα της.** Αρχοντική, με παλιά πετρόσπιτα, γραφικά στενά, δεντροσκέπαστα δρομάκια για περιπάτους είναι τα χαρακτηριστικά που συνθέτουν την εικόνα της Βυτίνας. Στον ελεύθερο χρόνο σας, σας προτείνουμε να εξερευνήσετε το Δασάκι της Βυτίνας που καταλαμβάνει έκταση 40 στρεμμάτων, διαθέτει πολλά είδη πεύκου, έλατα, καστανιές και αποτελεί ιδανικό τόπο για περπάτημα. Επίσης αξίζει να περπατήσετε στον δρόμο της Αγάπης. Είναι ένας μακρύς δρόμος που προσφέρεται για πεζοπορία μέσα σε ένα κατάφυτο τοπίο από ψηλά δέντρα. Το απόγευμα θα αναχωρήσουμε για την Πάτρα.

**ΤΙΜΗ ΣΥΜΜΕΤΟΧΗΣ ΚΑΤΑ ΑΤΟΜΟ**

|  |  |  |
| --- | --- | --- |
|  | **Σε δίκλινο ή τρίκλινο** **δωμάτιο** | **Σε Μονόκλινο δωμάτιο** |
| Για κρατήσεις που θα γίνουν έως 28/02 με προκαταβολή  | 100 € | 128 € |
| Για κρατήσεις που θα γίνουν από τις 01/03 | 110 € | 138 € |

**ΠΕΡΙΛΑΜΒΑΝΟΝΤΑΙ**

* Διαμονή στο ξενοδοχείο MENELAION 3\*Superiorμε πρωινό σε μπουφέ
* Μεταφορά / περιηγήσεις με πούλμαν σύμφωνα με το πρόγραμμα
* Η ξενάγηση στον Μυστρά
* Αρχηγός – συνοδός

**ΣΗΜΕΙΩΣΕΙΣ:**

* Προκαταβολή για κράτηση θέσης 50 €. Εξόφληση έως 4 ημέρες πριν την αναχώρηση
* Δεν περιλαμβάνονται: Ο φόρος διαμονής, οι είσοδοι σε αρχαιολογικούς χώρους και μουσεία και ότι ρητά δεν αναφέρεται.
* Το πρόγραμμα είναι ενδεικτικό και ενδέχεται να αλλάξουν οι ώρες των εκδηλώσεων.
* Σε περίπτωση που η πρόσβαση σε κάποιο σημείο του προγράμματος είναι αδύνατη, γίνεται αλλαγή επίσκεψης με κάποιο άλλο μέρος.

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Τα δωμάτια των ξενοδοχείων παραλαμβάνονται στις 15:00 το μεσημέρι και παραδίδονται στις 11:00 το μεσημέρι. Στα τρίκλινα δωμάτια στα ξενοδοχεία, το 3ο κρεβάτι είναι πρόσθετο.
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 30 – 15 ημέρες πριν την έναρξη της εκδρομής παρακρατείται η προκαταβολή, σε διάστημα από 14 – 7 ημέρες το 50% της αξίας της εκδρομής και από 6 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμύρων, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.